Hevder Rooney vil forlate Old Trafford
Den store nyheten om at Sir Alex Ferguson gir seg som manager for Manchester United gikk som forventet verden rundt. Onsdag kveld hevder den engelske avisen The Daily Mail at rødtrøyenes stjernespiller Wayne Rooney også vil forsvinne ut portene på Old Trafford. Avisens sportsavdeling Sportsmail hevder at 27-åringen for to uker siden skal ha fortalt Ferguson at han ønsker seg en ny start, og at han nå har bedt om å få forlate klubben. Everton-manager David Moyes blir sett på som den mest sannsynlige arvtakeren etter Ferguson, og var også manager for Rooney da kraftspissen spilte for blåtrøyene fra Liverpool på begynnelsen av 2000-tallet.
Superstjernen Wayne Rooney (27) kan ha spilt sin siste sesong for Manchester United ifølge den engelske avisen The Daily Mail.